รถไฟไทยดีใจสายสีแดงใกล้ถึงฝั่ง เล็งต่อขยายศาลายา-ธรรมศาสตร์
นายวรวุฒิ มาลา รองผู้ว่าการ กลุ่มธุรกิจการบริหารทรัพย์สินรักษาการในตำแหน่งผู้ว่าการการรถไฟแห่งประเทศไทย (รฟท.) เปิดเผยหลังตรวจความคืบหน้าในโครงก่อสร้างระบบรถไฟชานเมือง (สายสีแดง) ช่วงบางซื่อ-รังสิต ว่าความคืบหน้าในโครงการภาพรวมอยู่ที่ 98.49% โดยแบ่งเป็นในสัญญาที่ 1 งานโยธา สำหรับสถานีกลางบางซื่อทางยกระดับศูนย์ซ่อมคืบหน้า 77.37% ส่วนสัญญาที่ 2 งานโยธา สำหรับทางรถไฟ ช่วงบางซื่อ-รังสิตคืบหน้ากว่า 99.44% ส่วนสัญญาที่ 3 งานระบบไฟฟ้าและเครื่องกล สำหรับรถไฟช่วงบางซื่อ-รังสิต คืบหน้า 38.24% ทั้งนี้ โครงการดังกล่าวจะก่อสร้าง แล้วเสร็จและเปิดให้บริการพร้อมช่วงบางซื่อ-ตลิ่งชัน ในเดือน ม.ค.64,สำหรับโครงการรถไฟฟ้าสายสีแดง ช่วงบางซื่อ-รังสิต จะรองรับผู้โดยสารได้ 300,000 คน/วัน รวมทั้งรองรับการเดินทางระบบรางทุกประเภท ทั้งรถไฟชานเมือง รถไฟฟ้าแอร์พอร์ตเรลลิงก์ และรถไฟความเร็วสูง และยังเชื่อมโยงกับระบบขนส่งทางรางอื่นๆได้ ไม่ว่าจะเป็น รถไฟฟ้าสายสีน้ำเงิน รถไฟฟ้าสายสีชมพู รถไฟฟ้าสายสีเขียว รถไฟใต้ดิน ซึ่งเป็นการพลิกโฉมการเดินทางด้วยระบบรางของไทย และกลายเป็นศูนย์กลางการเดินทางด้วยระบบรางที่ใหญ่และทันสมัยที่สุดในภูมิภาคเอเชียตะวันออกเฉียงใต้,นอกจากนี้ รถไฟอยู่ระหว่างผลักดันโครงการรถไฟฟ้าสายสีแดงส่วนต่อขยาย วงเงินลงทุน 68,000 ล้านบาท ประกอบด้วยโครงการสายสีแดงส่วนต่อขยาย 2 โครงการ มูลค่า 24,000 ล้านบาท ประกอบด้วย 1.รถไฟฟ้าสายสีแดงอ่อนส่วนต่อขยาย ช่วงตลิ่งชัน-ศิริราช และ ช่วงตลิ่งชัน-ศาลายา วงเงิน 17,500 ล้านบาท และ 2.ส่วนต่อขยายสายสีแดงเข้ม ช่วงรังสิต-มหาวิทยาลัยธรรมศาสตร์ ศูนย์รังสิต วงเงิน 6,500 ล้านบาท คาดว่าจะเสนอให้คณะรัฐมนตรี (ครม.) เห็นชอบได้เดือน ม.ค.62,นอกจากนี้ รถไฟเตรียมเสนอรถไฟฟ้าชานเมืองสายสีแดง (Missing Link) สีแดงอ่อน ช่วงบางซื่อ-พญาไท-มักกะสัน-หัวหมาก และสีแดงเข้ม ช่วงบางซื่อ-หัวลำโพง วงเงิน 44,000 ล้านบาท ให้บอร์ดรถไฟพิจารณา 20 ธ.ค.นี้ นอกจากนั้นรถไฟตั้งเป้าจะส่งแผนอัปเกรดบริษัท รถไฟฟ้า ร.ฟ.ท. จำกัด ผู้ให้บริการรถไฟฟ้าแอร์พอร์ต เรลลิงก์ เป็นผู้บริหารเดินรถรถไฟฟ้าสายสีแดง ให้คมนาคมพิจารณาภายในเดือนนี้และจะเสนอให้ ครม.ต่อไป.
ความคืบหน้าในโครงการภาพรวมอยู่ที่ 98.49% โดยแบ่งเป็นในสัญญาที่ 1 งานโยธา สำหรับสถานีกลางบางซื่อทางยกระดับศูนย์ซ่อม 
รถไฟชานเมือง,รถไฟชานเมืองสายสีแดง,บางซื่อ-รังสิต,ศูนย์ซ่อม,รถไฟฟ้าชานเมือง,ข่าวทั่วไป